Ericu950/Stoicheia-meter-silver huggingface dataset:
εὑρήσομεν γὰρ Αἰακὸν μὲν καὶ Ῥαδάμανθυν διὰ σωφροσύνην , Ἡρακλέα δὲ καὶ Κάστορα καὶ Πολυδεύκην δι ἀνδρείαν , Γανυμήδην δὲ καὶ Ἄδωνιν καὶ ἄλλους τοιούτους διὰ κάλλος ὑπὸ θεῶν ἀγαπηθέντας .
ὥστ ἔγωγ οὐ θαυμάζω τῶν ἐπιθυμούντων τῆς σῆς φιλίας , ἀλλὰ τῶν μὴ τοῦτον τὸν τρόπον διακειμένων ·
ὅπου γὰρ ἑνὸς ἑκάστου τῶν προειρημένων μετασχόντες τινὲς τῆς τῶν θεῶν ὁμιλίας ἠξιώθησαν , ἦ που τοῦ γ ἁπάντων κυρίου καταστάντος εὐκτὸν θνητῷ φύντι φίλον γενέσθαι 0 .
δίκαιον μὲν οὖν καὶ πατέρα καὶ μητέρα καὶ τοὺς ἄλλους οἰκείους τοὺς σοὺς ζηλοῦσθαι , τοσοῦτον ὑπερέχοντος σοῦ τῶν ἡλικιωτῶν ἀρετῇ , πολὺ δὲ μᾶλλον οὓς σὺ ὁ τῶν τηλικούτων ἀγαθῶν ἠξιωμένος σαυτοῦ προκρίνας ἀξίους εἶναι φίλους ἐξ ἁπάντων αἱρεῖ 0 .
τοὺς μὲν γὰρ ἡ τύχη σοι μετόχους κατέστησεν , τοὺς δ ἡ σφετέρα κ αλοκἀγαθία προσσυνέστησεν ·
οὓς οὐκ οἶδα πότερον ἐραστὰς ἢ μόνους ὀρθῶς γιγνώσκοντας προσαγορεῦσαι χρή .
δοκεῖ γάρ μοι καὶ κατ ἀρχὰς ἡ τύχη , τῶν μὲν φαύλων καταφρονοῦσα , τὰς δὲ τῶν σπουδαίων ἀνδρῶν διανοίας ἐρεθίσαι βουληθεῖσα , τὴν σὴν φύσιν οὐ πρὸς ἡδονὴν ἐξαπατηθῆναι καλὴν ποιῆσαι , ἀλλὰ πρὸς ἀρετὴν εὐδαιμονῆσαι χρήσιμον .
πολλὰ δ ἔχων ἔτι περὶ σοῦ διελθεῖν , αὐτοῦ καταλύσειν μοι δοκῶ τὸν ἔπαινον , δεδιὼς μὴ καθ ὑπερβολὴν τῆς ἀνθρωπίνης φύσεως ὑπὲρ σοῦ διαλέγεσθαι δόξω ·
τοσοῦτον γὰρ ὡς ἔοικεν ἡ τῶν λόγων δύναμις ἔλαττον ἔχει τῆς ὄψεως , ὥστε τοῖς μὲν ὁρατοῖς οὐδεὶς ἀπιστεῖν ἀξιοῖ , τοὺς δὲ τούτων ἐπαίνους οὐ δ ἂν ἐλλείπωσιν ἀληθεῖς εἶναι νομίζουσιν .
παυσάμενος οὖν περὶ τούτων , ἤδη πειράσομαί σοι συμβουλεύειν ἐξ ὧν ἐντιμότερον ἔτι τὸν σαυτοῦ βίον καταστήσεις .
βουλοίμην δ ἄν σε μὴ πάρεργον ποιήσασθαι τὸ προσέχειν τὸν νοῦν τοῖς μέλλουσιν ῥηθήσεσθαι , μη δ ὑπολαμβάνειν τοῦθ , ὡς ἄρ ἐγὼ τούτοις κέχρημαι τοῖς λόγοις οὐ τῆς σῆς ὠφελίας ἕνεκα , ἀλλ ἐπιδείξεως ἐπιθυμῶν , ἵνα μή τε διαμάρτῃς τῆς ἀληθείας , μή τ ἀντὶ τῶν βελτίστων τὰ τυχόνθ ἑλόμενος χεῖρον περὶ σαυτοῦ βουλεύσῃ .
καὶ γὰρ τοῖς μὲν ἀφανῆ καὶ ταπεινὴν τὴν φύσιν ἔχουσιν οὐ δ ὅταν μὴ καλῶς τι πράξωσιν ἐπιπλήττομεν , τοῖς δ ὥσπερ σὺ περιβλέπτοις γεγενημένοις καὶ τὸ παραμελῆσαί τινος τῶν καλλίστων αἰσχύνην φέρει 0 .
ἔτι δ οἱ μὲν ἐπὶ τῶν ἄλλων λόγων ψευσθέντες καθ ἑνὸς μόνου πράγματος οὐ τὰ κράτιστ ἔγνωσαν ·
οἱ δὲ τῆς τῶν ἐπιτηδευμάτων συμβουλίας διαμαρτόντες ἢ καταφρονήσαντες παρ ὅλον τὸν βίον τῆς ἑαυτῶν ἀγνωσίας ὑπομνήματ ἔχουσιν .
τούτων μὲν οὐδὲν δεῖ σε παθεῖν , σκοπεῖσθαι δὲ τί τῶν ἀνθρωπείων μεγίστην δύναμιν ἔχει , καὶ τίνος καλῶς μὲν ἀποβάντος πλεῖστ ἂν κατορθοῖμεν , διαφθαρέντος δὲ μέγιστ ἂν βλαπτοίμεθα παρὰ τὸν βίον ·
οὐ γὰρ ἄδηλον ὅτι τούτου καὶ μάλιστ ἐπιμέλειαν ποιητέον , ὃ μεγίστην ῥοπὴν ἐφ ἑκάτερον ἐργάζεσθαι πέφυκεν 0 .
τῶν μὲν τοίνυν ἐν ἀνθρώποις διάνοιαν ἁπάντων εὑρήσομεν ἡγεμονεύουσαν , ταύτην δὲ φιλοσοφίαν μόνην παιδεῦσαί τ ὀρθῶς καὶ γυμνάσαι δυναμένην .
ἧς οἴομαι σε δεῖν μετασχεῖν , καὶ μὴ κατοκνῆσαι μη δὲ φυγεῖν τὰς ἐνούσας ἐν αὐτῇ πραγματείας , ἐνθυμούμενον ὅτι διὰ μὲν ἀργίας καὶ ῥᾳθυμίας καὶ τὰ παντελῶς ἐπιπολῆς δυσχείρωτ ἐστί , διὰ δὲ καρτερίας καὶ φιλοπονίας οὐδὲν τῶν ὄντων ἀγαθῶν ἀνάλωτον πέφυκεν , καὶ διότι πάντων ἀλογώτατόν ἐστι πρὸς μὲν χρηματισμὸν καὶ ῥώμην καὶ τὰ τοιαῦτα φιλοτίμως ἔχειν καὶ πολλὰς ὑπομένειν κακοπαθίας , ἃ πάντα θνήτ ἐστὶν καὶ τῇ διανοίᾳ δουλεύειν εἴωθεν , τὴν δ ἐπιστατοῦσαν μὲν τῶν ἄλλων , συνδιατελοῦσαν δὲ τοῖς ἔχουσιν , ὅλου δ ἡγεμονεύουσαν τοῦ βίου μὴ ζητεῖν ὅπως διακείσεται βέλτιον .
καίτοι καλὸν μὲν καὶ διὰ τύχην ἐν τοῖς σπουδαιοτάτοις θαυμάζεσθαι , πολὺ δὲ κάλλιον διὰ τὴν ἐπιμέλειαν τὴν αὑτοῦ μηδενὸς τῶν ἐνδόξων ἄμοιρον γενέσθαι 0 ·
τῆς μὲν γὰρ ἐνίοτε καὶ τοῖς φαύλοις μετασχεῖν συνέβη , τῆς δ οὐκ ἔστιν ἄλλοις μετουσία πλὴν τοῖς ἐν ἀνδραγαθίᾳ διαφέρουσιν .
ἀλλὰ μὴν περί γε τῆς φιλοσοφίας ἀκριβῶς μὲν ἕκαστα διελθεῖν ἡγοῦμαι τὸν μέλλοντα χρόνον ἡμῖν ἐπιτηδειοτέρους καιροὺς παραδώσειν ·
συντόμως δ εἰπεῖν οὐ δὲ νῦν οὐδὲν κωλύσει περὶ αὐτῆς .
ἓν οὖν πρῶτον ἐκεῖνό σε δεῖ καταμαθεῖν ἀκριβῶς , ὅτι πᾶσα μὲν παιδεία δι ἐπιστήμης καὶ μελέτης τινὸς συνέστηκεν , ἡ δὲ φιλοσοφία καὶ μᾶλλον τῶν ἄλλων 0 1 ·
ὅσῳ γὰρ φρονιμωτέρους ἔχει τοὺς ἐφεστῶτας , τοσούτῳ κάλλιον αὐτὴν συγκεῖσθαι προσήκει .
καίτοι τί ποτ ἂν βουληθείημεν , τῆς μὲν διανοίας ἐπὶ τοῦ λέγειν καὶ βουλεύεσθαι τεταγμένης , τῆς δὲ φιλοσοφίας ἑκατέρου τούτων ἐμπειρίαν παραδιδούσης , μὴ ταύτην κατασχεῖν τὴν πραγματείαν , δι ἧς ἀμφοτέρων τούτων ἐγκρατῶς ἕξομεν ;
τότε γὰρ εἰκὸς καὶ τὸν βίον ἡμῶν μεγίστην ἐπίδοσιν λαβεῖν , ὅταν τῶν κρατίστων ὀρεγόμενοι τὰ μὲν διδακτὰ τέχνῃ , τὰ δὲ λοιπὰ γυμνασίᾳ καὶ συνηθείᾳ κατασχεῖν δυνηθῶμεν 0 .
οὐ γὰρ δήπου τοῦτό γ ἔστιν εἰπεῖν , ὡς οὐδὲν πρὸς τὸ φρονεῖν εὖ παρὰ τὴν ἐπιστήμην διαφέρομεν ἀλλήλων ·
ὅλως μὲν γὰρ ἅπασα φύσις βελτίων γίγνεται παιδείαν προσλαβοῦσα τὴν προσήκουσαν , πολὺ δὲ μάλισθ ὅσαις ἐξ ἀρχῆς εὐφυέστερον τῶν ἄλλων ἔχειν ὑπῆρξεν ·
ταῖς μὲν γὰρ αὑτῶν μόνον βελτίοσιν γίγνεσθαι , ταῖς δὲ καὶ τῶν ἄλλων συμβαίνει διενεγκεῖν .
εὖ δ ἴσθι τὴν μὲν ἐκ τῶν πράξεων ἐμπειρίαν γιγνομένην σφαλερὰν οὖσαν καὶ πρὸς τὸν λοιπὸν βίον ἀχρήστως ἔχουσαν , τὴν δ ἐκ τοῦ φιλοσοφεῖν παιδείαν πρὸς ἅπαντα ταῦτ εὐκαίρως συγκεκραμένην 0 .
καίτοι τινὲς ἤδη καὶ δι εὐτυχίαν πραγμάτων γυμνασθέντες ἐθαυμάσθησαν ·
σοὶ δὲ προσήκει τούτων μὲν καταφρονεῖν , σαυτοῦ δ ἐπιμέλειαν ἔχειν ·
οὐ γὰρ αὐτοσχεδιάζειν , ἀλλ ἐπίστασθαί σε δεῖ περὶ τῶν μεγίστων , οὐ δ ἐπὶ τῶν καιρῶν μελετᾶν , ἀλλ ἀγωνίζεσθαι καλῶς ἐπίστασθαι .
νόμιζε δὲ πᾶσαν μὲν τὴν φιλοσοφίαν μεγάλα τοὺς χρωμένους ὠφελεῖν , πολὺ δὲ μάλιστα τὴν περὶ τὰς πράξεις καὶ τοὺς πολιτικοὺς λόγους ἐπιστήμην .
τῆς γὰρ γεωμετρίας καὶ τῆς ἄλλης τῆς τοιαύτης παιδείας ἀπείρως μὲν ἔχειν αἰσχρόν , ἄκρον δ ἀγωνιστὴν γενέσθαι ταπεινότερον τῆς σῆς ἀξίας 0 ·
ἐν ἐκείνῃ δὲ τὸ μὲν διενεγκεῖν ζηλωτόν , τὸ δ ἄμοιρον γενέσθαι παντελῶς καταγέλαστον 0 .
γνοίης δ ἂν ἐξ ἄλλων τε πολλῶν , καὶ παραθεωρήσας τοὺς πρὸ σαυτοῦ γεγενημένους ἐνδόξους ἄνδρας .
τοῦτο μὲν γὰρ Περικλέα τὸν συνέσει πλεῖστον τῶν καθ αὑτὸν διενεγκεῖν δόξαντα πάντων , ἀκούσει πλησιάσαντ Ἀναξαγόρᾳ τῷ Κλαζομενίῳ καὶ μαθητὴν ἐκείνου γενόμενον ταύτης τῆς δυνάμεως μετασχόντα 0 ·
τοῦτο δ Ἀλκιβιάδην εὑρήσεις φύσει μὲν πρὸς ἀρετὴν πολλῷ χεῖρον διακείμενον , καὶ τὰ μὲν ὑπερηφάνως , τὰ δὲ ταπεινῶς , τὰ δ ὑπερακρατῶς ζῆν προῃρημένον , ἀπὸ δὲ τῆς Σωκράτους ὁμιλίας πολλὰ μὲν ἐπανορθωθέντα τοῦ βίου , τὰ δὲ λοιπὰ τῷ μεγέθει τῶν ἄλλων ἔργων ἐπικρυψάμενον 0 .
εἰ δὲ δεῖ μὴ παλαιὰ λέγοντας διατρίβειν , ἔχοντας ὑπογυωτέροις παραδείγμασιν χρῆσθαι , τοῦτο μὲν Τιμόθεον οὐκ ἐξ ὧν νεώτερος ὢν ἐπετήδευσεν , ἀλλ ἐξ ὧν Ἰσοκράτει συνδιατρίψας ἔπραξεν , μεγίστης δόξης καὶ πλείστων τιμῶν εὑρήσεις ἀξιωθέντα ·
τοῦτο δ Ἀρχύταν τὴν Ταραντίνων πόλιν οὕτω καλῶς καὶ φιλανθρώπως διοικήσαντα κύριον αὐτῆς καταστάντα , ὥστ εἰς ἅπαντας τὴν ἐκείνου μνήμην διενεγκεῖν 0 ·
ὃς ἐν ἀρχῇ καταφρονούμενος , ἐκ τοῦ Πλάτωνι πλησιάσαι τοσαύτην ἔλαβεν ἐπίδοσιν .
καὶ τούτων οὐδὲν ἀλόγως ἀποβέβηκεν ·
πολὺ γὰρ ἄν ἦν ἀτοπώτερον , εἰ τὰ μὲν μικρὰ δι ἐπιστήμης καὶ μελέτης ἠναγκαζόμεθ ἐπιτελεῖν , τὰ δὲ μέγιστ ἄνευ ταύτης τῆς πραγματείας ἠδυνάμεθα πράττειν .
περὶ μὲν οὖν τούτων οὐκ οἶδ ὅ τι δεῖ πλείω λέγειν ·
οὐ δὲ γὰρ ἐξ ἀρχῆς ὡς παντελῶς ἀπείρως ἔχοντός σου περὶ αὐτῶν ἐμνήσθην , ἀλλ ἡγούμενος τὰς τοιαύτας παρακλήσεις τοὺς μὲν ἀγνοοῦντας προτρέπειν , τοὺς δ εἰδότας παροξύνειν .
μηδὲν δ ὑπολάβῃς τοιοῦτον , ὡς ἄρ ἐγὼ ταῦτ εἴρηκα διδάξειν αὐτὸς ἐπαγγελλόμενός σέ τι τούτων ·
οὐ γὰρ ἂν αἰσχυνθείην εἰπὼν ὅτι πολλὰ μαθεῖν αὐτὸς ἔτι δέομαι , καὶ μᾶλλον ἀγωνιστὴς προῄρημαι τῶν πολιτικῶν ἢ διδάσκαλος εἶναι τῶν ἄλλων 0 .
οὐχ ὡς ἀναινόμενος δὲ ταῦτα διορθοῦμαι τὴν τῶν σοφιστεύειν ἑλομένων δόξαν , ἀλλ ὅτι τ ἀληθὲς τοῦτον ἔχον τυγχάνει τὸν τρόπον ·
ἐπεὶ σύνοιδά γε πολλοὺς μὲν ἐξ ἀδόξων καὶ ταπεινῶν ἐπιφανεῖς διὰ τῆς πραγματείας ταύτης γεγενημένους , Σόλωνα δὲ καὶ ζῶντα καὶ τελευτήσαντα μεγίστης δόξης ἠξιωμένον ·
ὃς οὐκ ἀπεληλαμένος τῶν ἄλλων τιμῶν , ἀλλὰ τῆς μὲν ἀνδρείας τὸ πρὸς Μεγαρέας τρόπαιον ὑπόμνημα καταλιπών , τῆς δ εὐβουλίας τὴν Σαλαμῖνος κομιδήν , τῆς δ ἄλλης συνέσεως τοὺς νόμους , οἷς ἔτι καὶ νῦν οἱ πλεῖστοι τῶν Ἑλλήνων χρώμενοι διατελοῦσιν , ὅμως τοσούτων αὐτῷ καλῶν ὑπαρχόντων , ἐπ οὐδενὶ μᾶλλον ἐσπούδασεν ἢ τῶν ἑπτὰ σοφιστῶν ὅπως γένηται , νομίζων τὴν φιλοσοφίαν οὐκ ὄνειδος , ἀλλὰ τιμὴν τοῖς χρωμένοις φέρειν , καλῶς ἐγνωκὼς αὐτὸ τοῦτ οὐχ ἧττον ἢ καὶ τ ἄλλ ἐφ οἷς διήνεγκεν 0 1 2 .
ἐγὼ μὲν οὖν οὔ τ αὐτὸς ἄλλως γιγνώσκω , σοί τε παραινῶ φιλοσοφεῖν , μεμνημένῳ τῶν ἐξ ἀρχῆς ὑπαρξάντων σαυτῷ ·
τούτου γὰρ ἕνεκα διῆλθον ἐν ἀρχῇ τοῦ λόγου κ ἀγὼ περὶ αὐτῶν , οὐχ ὡς ἐκ τοῦ τὴν σὴν φύσιν ἐπαινεῖν ἀνακτήσεσθαί σε προσδοκῶν , ἀλλ ἵνα μᾶλλον προτρέψω σε πρὸς τὴν φιλοσοφίαν , ἐὰν μὴ παρὰ μικρὸν ποιήσῃ , μη δ ἐπὶ τοῖς ὑπάρχουσιν ἀγαθοῖς μέγα φρονήσας τῶν μελλόντων ὀλιγωρήσῃς .
μη δ εἰ τῶν ἐντυγχανόντων κρείττων εἶ , μηδὲν τῶν ἄλλων ζήτει διενεγκεῖν , ἀλλ ἡγοῦ κράτιστον μὲν εἶναι τὸ πρωτεύειν ἐν ἅπασιν , τούτου δ ὀρεγόμενον ὀφθῆναι μᾶλλον συμφέρειν ἢ προέχοντ ἐν τοῖς τυχοῦσιν 0 1 2 .
καὶ μὴ καταισχύνῃς τὴν φύσιν , μη δὲ ψευσθῆναι ποιήσῃς τῶν ἐλπίδων τοὺς ἐπὶ σοὶ μέγα φρονοῦντας , ἀλλ ὑπερβάλλεσθαι πειρῶ τῇ σαυτοῦ δυνάμει τὴν τῶν εὐνουστάτων ἐπιθυμίαν .
καὶ νόμιζε τοὺς μὲν ἄλλους λόγους , ὅταν ἐπιεικῶς ἔχωσιν , τοῖς εἰποῦσιν δόξαν περιτιθέναι , τὰς δὲ συμβουλίας τοῖς πεισθεῖσιν ὠφέλειαν καὶ τιμὴν προσάπτειν ·
καὶ τὰς μὲν περὶ τῶν ἄλλων κρίσεις τὴν αἴσθησιν ἣν ἔχομεν δηλοῦν , τὰς δὲ τῶν ἐπιτηδευμάτων αἱρέσεις τὴν ὅλην φύσιν ἡμῶν δοκιμάζειν 0 .
ἐν οἷς ἅμα κρίνων αὐτὸς κριθήσεσθαι προσδόκα παρὰ πᾶσιν , κ ἀμὲ τὸν οὕτως ἐγκωμιάσαντά σ ἑτοίμως ἐν ἀγῶνι γενήσεσθαι τῆς σῆς δοκιμασίας .
δι ἃ δεῖ σε τῶν ἐπαίνων ἄξιον εἶναι δόξαντα καὶ ἐμὲ τῆς σῆς φιλίας ἀνεπιτίμητον ἀφεῖναι .
οὐχ οὕτως δ ἄν σε προθύμως ἐπὶ τὴν φιλοσοφίαν παρεκάλουν , εἰ μὴ τῆς μὲν εὐνοίας τῆς ἐμῆς τοῦτον ἄν σοι κάλλιστον ἔρανον εἰσενεγκεῖν ᾤμην , τὴν δὲ πόλιν ἑώρων διὰ μὲν ἀπορίαν τῶν καλῶν κ ἀγαθῶν ἀνδρῶν τοῖς τυχοῦσιν πολλάκις χρωμένην , διὰ δὲ τὰς τούτων ἁμαρτίας αὐτὴν ταῖς μεγίσταις ἀτυχίαις περιπίπτουσαν .
ἵν οὖν ἡ μὲν τῆς σῆς ἀρετῆς , σὺ δὲ τῶν παρὰ ταύτης τιμῶν ἀπολαύσῃς , προθυμότερόν σοι παρεκελευσάμην 0 .
καὶ γὰρ οὐ δ ἐπὶ σοὶ νομίζω γενήσεσθαι ζῆν ὡς ἔτυχεν , ἀλλὰ προστάξειν σοι τὴν πόλιν τῶν αὑτῆς τι διοικεῖν , καὶ ὅσῳ τὴν φύσιν ἐπιφανεστέραν ἔχεις , τοσούτῳ μειζόνων ἀξιώσειν καὶ θᾶττον βουλήσεσθαι πεῖράν σου λαμβάνειν .
καλὸν οὖν παρεσκευάσθαι τὴν γνώμην , ἵνα μὴ τότε πλημμελῇς 0 .
τοῦτο μὲν οὖν ἐμὸν ἦν ἔργον , εἰπεῖν ἅ σοι συμφέρειν ἡγοῦμαι πεπρᾶχθαι , σὸν δὲ βουλεύσασθαι περὶ αὐτῶν .
προσήκει δὲ καὶ τοὺς ἄλλους τοὺς ζητοῦντας οἰκείως πρὸς σὲ διακεῖσθαι μὴ τὰς ἐπιπολαίους ἡδονὰς καὶ διατριβὰς ἀγαπᾶν , μη δ ἐπὶ ταύτας προκαλεῖσθαι , ἀλλὰ φιλοπονεῖν καὶ σκοπεῖν ὅπως τὸν σὸν βίον ὡς λαμπρότατον καταστήσουσιν ·
αὐτοί τε γὰρ οὕτως ἂν μάλιστ ἐπαινοῖντο καὶ σοὶ πλείστων ἀγαθῶν αἴτιοι γένοιντο .
μέμφομαι μὲν οὖν οὐ δὲ νῦν οὐδένα τῶν σοὶ πλησιαζόντων ·
καὶ γάρ μοι δοκεῖ τῆς ἄλλης εὐτυχίας τῆς σῆς καὶ τοῦθ ἓν εἶναι , τὸ μηδενὸς φαύλου τυχεῖν ἐραστοῦ , ἀλλ οὓς ἄν τις ἕλοιτο βουλόμενος φίλους ἐκ τῶν ἡλικιωτῶν ἐκλέγεσθαι ·
παραινῶ μέντοι σοι φιλοφρονεῖσθαι μὲν πρὸς ἅπαντας τούτους καὶ ἔχειν ἡδέως , πείθεσθαι δὲ τοῖς πλεῖστον νοῦν ἔχουσιν αὐτῶν , ἵνα καὶ τούτοις αὐτοῖς ἔτι σπουδαιότερος δοκῇς εἶναι καὶ τοῖς ἄλλοις πολίταις .
εὐτύχει .
εἰ μὲν περὶ καινοῦ τινος πράγματος πρ οὐτίθετ , ὦ ἄνδρες Ἀθηναῖοι , λέγειν , ἐπισχὼν ἂν ἕως οἱ πλεῖστοι τῶν εἰωθότων γνώμην ἀπεφήναντο , εἰ μὲν ἤρεσκέ τί μοι τῶν ῥηθέντων , ἡσυχίαν ἂν ἦγον , εἰ δὲ μή , τότ ἂν καὶ αὐτὸς ἐπειρώμην ἃ γιγνώσκω λέγειν 0 ·
ἐπειδὴ δ ὑπὲρ ὧν πολλάκις εἰρήκασιν οὗτοι πρότερον , περὶ τούτων νυνὶ σκοπεῖτε , ἡγοῦμαι καὶ πρῶτος ἀναστὰς εἰκότως ἂν μετὰ τούτους δοκεῖν λέγειν .
εἰ μὲν οὖν εἶχεν καλῶς τὰ πράγματα , οὐδὲν ἂν ἔδει συμβουλεύειν ·
ἐπειδὴ δ ὅσην ἅπαντες ὁρᾶτ ἔχει δυσκολίαν , ὡς ἐκ τοιούτων πειράσομαι συμβουλεύειν ἃ κράτιστ εἶναι νομίζω .
πρῶτον μὲν οὖν ὑμᾶς ἐκεῖν ἐγνωκέναι δεῖ , ὡς οὐδὲν ὧν ἐποιεῖτ ἐπὶ τοῦ πολεμεῖν ὄντες τοῦ λοιποῦ πρακτέον ἐστίν , ἀλλὰ πάντα τ ἀναντία 0 ·
εἰ γὰρ ἐκεῖνα φαῦλα πεποίηκε τὰ πράγματα , τ ἀναντί εἰκὸς βελτίω ποιῆσαι 0 .
ἔπειτα νομιστέον οὐχ ὃς ἂν ὑμῖν ἢ μηδὲν ἢ μικρὰ προστάττῃ , τοῦτον ὀρθῶς λέγειν ʽὁρᾶτε γὰρ ὡς ἐκ τῶν τοιούτων ἐλπίδων καὶ λόγων εἰς πᾶν προελήλυθε μοχθηρίας τὰ παρόντἀ , ἀλλ ὃς ἂν τὸ χαρίζεσθαι παρείς , ἃ δεῖ καὶ δι ὧν παυσαίμεθ ἂν αἰσχύνην ὀφλισκάνοντες καὶ ζημιούμενοι , ταῦτα λέγῃ .
καὶ γὰρ ὡς ἀληθῶς , εἰ μέν , ὅσ ἂν τῷ λόγῳ τις ὑπερβῇ λυπῆσαι μὴ βουλόμενος , καὶ τὰ πράγμαθ ὑπερβήσεται , δεῖ πρὸς ἡδονὴν δημηγορεῖν ·
εἰ δ ἡ τῶν λόγων χάρις , ἂν ᾖ μὴ προσήκουσα , ἔργῳ ζημία γίγνεται , αἰσχρόν ἐστιν φενακίζειν ἑαυτοὺς καὶ μετὰ τῆς ἐσχάτης ἀνάγκης πρᾶξαι ταῦθ ἃ πάλαι θελοντὰς προσῆκεν ποιεῖν .
οὐχὶ τ αὐτὰ γιγνώσκειν , ὦ ἄνδρες Ἀθηναῖοι , παρίσταταί μοι , ὅταν τε τὸ τῆς πολιτείας ὄνομ ὑμῶν ἀκούσω , καὶ ὅταν τὸν τρόπον ὃν προσφέρονταί τινες ὑμῶν τοῖς ὑπὲρ ταύτης λέγουσιν ἴδω .
τὴν μὲν γὰρ πολιτείαν δημοκρατίαν , ὥσπερ ἅπαντες ἴστε , ὀνομάζετε , τῶν δὲ τ ἀναντία ταύτῃ λεγόντων ἐνίους ἥδιον ἀκούοντας ὁρῶ .
ὃ καὶ θαυμάζω τίς ποθ ἡ πρόφασις 0 .
πότερον προῖκα λέγειν ταῦτ αὐτοὺς οἴεσθε ;
ἀλλ οἱ τῶν ὀλιγαρχιῶν , ὑπὲρ ὧν οὗτοι λέγουσιν , κύριοι καὶ πλείω σιωπῆς μᾶλλον ἂν δοῖεν .
ἀλλὰ βελτίω ταῦτ εἶναι τῶν ἑτέρων ὑπειλήφατε ;
βελτίων ἄρ ὑμῖν ὀλιγαρχία δημοκρατίας φαίνεται .
ἀλλ αὐτοὺς εἶναι βελτίους ἡγεῖσθε ;
καὶ τίς ἂν ὑφ ὑμῶν χρηστὸς νομίζοιτ εἰκότως , ἐναντία τῇ καθεστώσῃ πολιτείᾳ δημηγορῶν ;
οὐκοῦν λοιπὸν ἁμαρτάνειν ὑμᾶς , ὅταν οὕτως ἔχητε τὴν γνώμην 0 .
τοῦτο τοίνυν φυλάττεσθε μὴ πάσχειν , ὦ ἄνδρες Ἀθηναῖοι , ὅπως μή ποτε τοῖς ἐπιβουλεύουσιν λαβὴν δώσετε , εἶτα τότ αἰσθήσεσθ ἡμαρτηκότες , ἡνίκ οὐ δ ὁτιοῦν ὑμῖν πλέον ἔσται .
β τὸ μὲν , ὦ ἄνδρες Ἀθηναῖοι , μὴ πάνθ ὡς ἂν ἡμεῖς βουλοίμεθ ἔχειν μή τε παρ αὐτοῖς ἡμῖν μή τε παρὰ τοῖς συμμάχοις , ἴσως οὐδέν ἐστι θαυμαστόν 0 ·
πολλῶν γὰρ τὸ τῆς τύχης αὐτόματον κρατεῖ , καὶ πολλαὶ προφάσεις τοῦ μὴ πάντα κατὰ γνώμην συμβαίνειν ἀνθρώποις οὖσιν 0 .
τὸ δὲ μη δ ὁτιοῦν μεταλαμβάνειν τὸν δῆμον , ἀλλὰ τοὺς ἀντιπράττοντας περιεῖναι , τοῦτο καὶ θαυμαστόν , ὦ ἄνδρες Ἀθηναῖοι , καὶ φοβερὸν τοῖς εὖ φρονοῦσιν , ὡς ἐγὼ κρίνω 0 .
ἡ μὲν οὖν ἀρχὴ παντός ἐστιν αὕτη μοι τοῦ λόγου .
ἀντὶ πολλῶν ἄν , ὦ ἄνδρες Ἀθηναῖοι , χρημάτων τὸ μέλλον συνοίσειν ὑμῖν περὶ ὧν νυνὶ τυγχάνετε σκοποῦντες , οἶμαι πάντας ἂν ὑμᾶς ἑλέσθαι .
ὅτε τοίνυν τοῦθ οὕτως ἔχει , προσήκει παρέχειν ἐθέλοντας ἀκούειν ὑμᾶς αὐτοὺς τῶν βουλομένων συμβουλεύειν ·
οὐ γὰρ μόνον εἴ τι χρήσιμον ἐσκεμμένος ἥκει τις , τοῦτ ἂν ἀκούσαντες λάβοιτε , ἀλλὰ καὶ τῆς ὑμετέρας τύχης ὑπολαμβάνω πολλὰ τῶν δεόντων ἐκ τοῦ παραχρῆμ ἐνίοις ἐπελθεῖν ἂν εἰπεῖν , ὥστ ἐξ ἁπάντων ῥᾳδίαν τὴν τοῦ συμφέροντος ὑμῖν αἵρεσιν γενέσθαι .
ἔστιν , ὦ ἄνδρες Ἀθηναῖοι , δίκαιον , ἐπειδὴ ἐφ ὑμῖν ἐστιν ἑλέσθαι τῶν ῥηθέντων ὅ τι ἂν βούλησθε , ἁπάντων ἀκοῦσαι .
καὶ γὰρ πολλάκις συμβαίνει τὸν αὐτὸν ἄνθρωπον τοῦτο μὲν μὴ λέγειν ὀρθῶς , ἕτερον δέ τι 0 ·
ἐκ μὲν οὖν τοῦ θορυβεῖν τάχ ἂν δυσχεράναντες πολλῶν χρησίμων ἀποστερηθείητε , ἐκ δὲ τοῦ μετὰ κόσμου καὶ σιγῆς ἀκοῦσαι καὶ τὰ καλῶς ἔχονθ ἅπαντα ποιήσετε , κ ἂν δοκῇ τις ληρεῖν , παραλείψετε .
ἐγὼ μὲν οὖν οὔ τ εἴωθα μακρολογεῖν , οὔ τ ἄν , εἰ τὸν ἄλλον εἰώθειν χρόνον , νῦν ἐχρησάμην τούτῳ , ἀλλ ἃ συμφέρειν ὑμῖν νομίζω , ταῦθ ὡς ἂν δύνωμαι διὰ βραχυτάτων ἐρῶ πρὸς ὑμᾶς .
ὁρῶ μέν , ὦ ἄνδρες Ἀθηναῖοι , παντάπασι πρόδηλον ὂν οὕς τ ἂν ἀκούσαιτε λόγους ἡδέως καὶ πρὸς οὓς οὐκ οἰκείως ἔχετε ·
οὐ μὴν ἀλλὰ τὸ μὲν λέγειν ἅ τις οἴεται χαριεῖσθαι τῶν παρακρούσασθαί τι βουλομένων εἶναι νομίζω , τὸ δ ὑφίστασθαι , περὶ ὧν πέπεικεν ἑαυτὸν συμφέρειν τῇ πόλει , καὶ θορυβηθῆναι κ ἂν ἄλλο τι βούλησθ ὑμεῖς , εὔνου καὶ δικαίου τοῦτο πολίτου κρίνω .
βουλοίμην δ ἂν ὑμᾶς , εἰ καὶ μη δὲ δι ἓν τῶν ἄλλων , δι ἐκεῖν ὑπομεῖναι τοὺς λόγους ἀμφοτέρων , ἵν ἐὰν μὲν ὀρθότερον φανῇ τις λέγων ὧν ὑμεῖς ὡρμήκατε , χρήσησθε τούτῳ , ἂν δ ἀπολειφθῇ καὶ μὴ δύνηται διδάξαι , δι αὑτόν , ἀλλὰ μὴ δι ὑμᾶς οὐκ ἐθέλοντας ἀκούειν τοῦτο πεπονθέναι δοκῇ .
ἔτι δ οὐ δὲ πάθοιτ ἂν ἀηδὲς οὐδὲν τοσοῦτον , εἰ πολλά τινος ληροῦντος ἀκούσαιτε , ὅσον εἰ τῶν δεόντων τι λέγειν ἔχοντός τινος εἰπεῖν κωλύσαιτε 0 .
ἡ μὲν οὖν ἀρχὴ τοῦ δοκιμάζειν ὀρθῶς ἅπαντ ἐστὶν μηδὲν οἴεσθαι πρότερον γιγνώσκειν πρὶν μαθεῖν , ἄλλως τε καὶ συνειδότας πολλάκις ἤδη πολλοὺς μετεγνωκότας .
ἂν τοίνυν ὑμεῖς ταῦθ ὑπάρξητε νῦν πεπεισμένοι , οἴομαι μετὰ βραχέων λόγων καὶ αὐτὸς ἀντιλέγειν εἰκότως δόξειν καὶ ὑμῖν τὰ βέλτιστα φανεῖσθαι λέγων .
πολλῶν , ὦ ἄνδρες Ἀθηναῖοι , λόγων εἰρημένων παρὰ πάντων τῶν συμβεβουλευκότων , οὐδὲν ὑμᾶς νῦν ὁρῶ ὄντας ἐγγυτέρω τοῦ τί πρακτέον ηὑρῆσθαι ἢ πρὶν εἰς τὴν ἐκκλησίαν ἀναβῆναι 0 .
αἴτιον δὲ τούτου τ αὔθ ὅπερ οἶμαι τοῦ κακῶς ἔχειν τὰ ὅλα 0 ·
οὐ γὰρ παραινοῦσιν ὑμῖν ὑπὲρ τῶν παρόντων οἱ λέγοντες , ἀλλ ἑαυτῶν κατηγοροῦσι καὶ λοιδοροῦνται , ὡς μὲν ἐγὼ κρίνω , συνεθίζοντες ὑμᾶς ἄνευ κρίσεως , ὅσων εἰσὶν αἴτιοι κακῶν , ἀκούειν , ἵν ἄν ποτ ἄρ εἰς ἀγῶνα καθιστῶνται , μηδὲν ἡγούμενοι καινὸν ἀκούειν , ἀλλ ὑπὲρ ὧν ὤργισθε πολλάκις , πραότεροι δικασταὶ καὶ κριταὶ γίγνησθε τῶν πεπραγμένων αὐτοῖς .
τὴν μὲν οὖν αἰτίαν δι ἣν ταῦτα ποιοῦσιν , ἴσως ἀνόητον ἀκριβῶς ζητεῖν ἐν τῷ παρόντι 0 ·
ὅτι δ ὑμῖν οὐχὶ συμφέρει , διὰ τοῦτ ἐπιτιμῶ .
ἐγὼ δ οὔ τε κατηγορήσω τήμερον οὐδενός , οὔ θ ὑποσχήσομαι τοιοῦτ οὐδὲν ὃ μὴ παραχρῆμ ἐπιδείξω , οὐ δ ὅλως τῶν αὐτῶν τούτοις οὐδὲν ποιήσω ·
ἀλλ ἃ βέλτιστα μὲν τοῖς πράγμασιν , συμφέροντα δὲ τοῖς βουλευομένοις ὑμῖν ἡγοῦμαι , ταῦθ ὡς ἂν δύνωμαι διὰ βραχυτάτων εἰπὼν καταβήσομαι 0 .
οἱ μὲν ἐπαινοῦντες , ὦ ἄνδρες Ἀθηναῖοι , τοὺς προγόνους ὑμῶν λόγον εἰπεῖν μοι δοκοῦσι προαιρεῖσθαι κεχαρισμένον , οὐ μὴν συμφέροντά γ ἐκείνοις οὓς ἐγκωμιάζουσιν ποιεῖν .
περὶ γὰρ πραγμάτων ἐγχειροῦντες λέγειν ὧν οὐ δ ἂν εἷς ἀξίως ἐφικέσθαι δύναιτο τῷ λόγῳ , αὐτοὶ μὲν τοῦ δύνασθαι λέγειν δόξαν ἐκφέρονται , τὴν δ ἐκείνων ἀρετὴν ἐλάττω τῆς ὑπειλημμένης παρὰ τοῖς ἀκούουσιν φαίνεσθαι ποιοῦσιν .
ἐγὼ δὲ τῆς μὲν ἐκείνων ἀρετῆς μέγιστον ἔπαινον ἡγοῦμαι τὸν χρόνον , οὗ πολλοῦ γεγενημένου μείζω τῶν ὑπ ἐκείνων πραχθέντων οὐδένες ἄλλοι παραδείξασθαι δεδύνηνται ·
εἰ μὲν ἡμεῖς ἅπαντες οἱ λέγοντες δεινοὶ φανείημεν , οὐδὲν ἂν τὰ ὑμέτερ εὖ οἶδ ὅτι βέλτιον σχοίη ·
εἰ δὲ παρελθὼν εἷσ ὁστισοῦν δύναιτο διδάξαι καὶ πεῖσαι , τίς παρασκευὴ καὶ πόση καὶ πόθεν πορισθεῖσα χρήσιμος ἔσται τῇ πόλει , πᾶς ὁ παρὼν λέλυται φόβος .
ἐγὼ δὲ τοῦτο , ἂν ἄρ οἷός τ ὦ , πειράσομαι ποιῆσαι , μικρὰ προειπὼν ὑμῖν ὡς ἔχω γνώμης περὶ τῶν πρὸς τὸν βασιλέα .
ἀμφότεροί μοι δοκοῦσιν ἁμαρτάνειν , ὦ ἄνδρες Ἀθηναῖοι , καὶ οἱ τοῖς Ἀρκάσιν καὶ οἱ τοῖς Λακεδαιμονίοις συνειρηκότες ·
ὥσπερ γὰρ ἀφ ἑκατέρων ἥκοντες , οὐχ ὑμῶν ὄντες , πρὸς οὓς ἀμφότεροι πρεσβεύονται , κατηγοροῦσιν καὶ διαβάλλουσιν ἀλλήλους .
νῦν δ ἔγωγε , εἴ τις αὐτῶν ἀφέλοι τὸ γιγνώσκεσθαι καὶ τὸ τῇ φωνῇ λέγειν ἀττικιστί , πολλοὺς ἂν οἶμαι τοὺς μὲν Ἀρκάδας , τοὺς δὲ Λάκωνας αὐτῶν εἶναι νομίσαι .
ἐγὼ δ οἶδα μὲν ὡς χαλεπὸν τὸ τὰ βέλτιστα λέγειν ἐστίν ·
συνεξηπατημένων γὰρ ὑμῶν , καὶ τῶν μὲν ταυτί , τῶν δὲ ταυτὶ βουλομένων , ἐὰν τὰ μεταξύ τις ἐγχειρῇ λέγειν κ ᾆθ ὑμεῖς μὴ περιμένητε μαθεῖν , χαριεῖται μὲν οὐδετέροις , διαβεβλήσεται δὲ πρὸς ἀμφοτέρους ·
οὐ μὴν ἀλλ αἱρήσομαι μᾶλλον αὐτός , ἐὰν ἄρα τοῦτο πάθω , δοκεῖν φλυαρεῖν ἢ παρ ἃ βέλτιστα νομίζω τῇ πόλει , προέσθαι τισὶν ὑμᾶς ἐξαπατῆσαι 0 .
τὰ μὲν οὖν ἄλλ ὕστερον , ἐὰν ὑμῖν βουλομένοις ᾖ , λέξω ·
ἐκ δὲ τῶν ὁμολογουμένων ὑφ ἁπάντων ἄρξομαι ἃ κράτιστα νομίζω , διδάσκειν .
οὐχὶ τ αὐτὰ γιγνώσκων ἐνίοις τῶν εἰρηκότων ἀνέστηκ , ὦ ἄνδρες Ἀθηναῖοι .
οὐ μὴν οὐ δὲ τούτους αἰτιάσομαι κακίᾳ τ ἀναντία τοῖς βελτίστοις εἰρηκέναι , ἀλλ ὅτι πολλοὶ τοῦ τὰ πράγματα κρίνειν ἀμελήσαντες τοὺς λόγους σκοπεῖν οὓς ἐροῦσιν εἰώθασιν , κ ἂν τούτοις ἀφθόνοις ἐντύχωσιν , ἑτοίμως δημηγορεῖν , οὐκ ὀρθῶς ἐγνωκότες , οὐ δὲ λογιζόμενοι παρ ἑαυτοῖς ὅτι πολλῶν πράξεων ἐν πολλῷ χρόνῳ πᾶσι πεπραγμένων καὶ διὰ τοὺς καιροὺς ἐνίων ὑπεναντίων αὑταῖς , ἂν τὰς ἑτέρας τις ὑπερβαίνων τὰς ἑτέρας λέγῃ , λήσει τὸ ῥᾷστον τῶν ἔργων ποιῶν , αὑτὸν ἐξαπατῶν .
οἱ μὲν οὖν οὕτω χρώμενοι τῷ συμβουλεύειν δοκοῦσί μοι τὴν ἀπὸ τῶν ῥηθέντων τοῦ δύνασθαι λέγειν δόξαν γιγνομένην αὑτοῖς ἱκανὴν φιλοτιμίαν ἡγεῖσθαι ·
ἐγὼ δὲ νομίζω χρῆναι τὸν πόλει περὶ πραγμάτων ἐπιχειροῦντα συμβουλεύειν μᾶλλον ὅπως τὰ δόξαντα συνοίσει σκοπεῖν , ἢ πῶς οἱ παραχρῆμα λόγοι χάριν ἕξουσι .
δεῖ γὰρ τοῖς ἐπὶ τῶν λόγων εὐδοκιμοῦσι συμφέροντός τινος ἔργου πρᾶξιν προσεῖναι , ἵνα μὴ νῦν μόνον , ἀλλ ἀεὶ τὰ ῥηθέντα καλῶς ἔχῃ .
εἰ μὲν ἐγνώκατ , ὦ ἄνδρες Ἀθηναῖοι , τί βέλτιστον ὂν τυγχάνει πρᾶξαι περὶ τῶν παρόντων , ἁμάρτημα τὸ συμβουλεύειν προτιθέναι 0 ·
ἃ γὰρ αὐτοὶ πρὶν ἀκοῦσαι δοκιμάζετε συμφέρειν , τί δεῖ ταῦτ ἀκούοντας μάτην ἐνοχλεῖσθαι ;
εἰ δὲ σκοπεῖτε καὶ βουλεύεσθ ὡς ἐκ τῶν ῥηθησομένων δοκιμάσαι δέον , οὐκ ὀρθῶς ἔχει τὸ κωλύειν τοὺς βουλομένους λέγειν 0 .
παρὰ μὲν γὰρ τῶν ὅλως ἀποστερεῖσθ ἐκ τοῦ τοῦτο ποιεῖν , εἴ τι χρήσιμον ἐντεθύμηνται 0 ·
τοὺς δ ἀφέντας ἃ τυγχάνουσιν ἐγνωκότες , ὧν ὑμᾶς ἐπιθυμεῖν οἴονται , ταῦτα ποιεῖτε συμβουλεύειν .
ἔστιν δ ἁμαρτάνειν μὲν βουλομένων τὸ συναναγκάζειν τὸν παριόνθ ἃ βούλεσθε λέγειν , βουλευομένων δ ἀκούσαντας ἃ γιγνώσκει σκοπεῖν , κ ἄν τι καλῶς ἔχῃ , χρῆσθαι .
λέγω δὲ ταῦτ οὐκ ἐναντία τοῖς ὑμῖν ἀρέσκουσιν μέλλων παραινεῖν , ἀλλ ἐκεῖν εἰδώς , ὅτι ἂν μὲν μὴ θελήσητε τῶν ἀντιλεγόντων ἀκοῦσαι , ἐξηπατῆσθαι φήσουσιν ὑμᾶς , ἂν δ ἀκούσαντες μὴ πεισθῆτε , ἐξεληλεγμένοι παραχρῆμ ἔσονται τὰ χείρω παραινοῦντες .
οἴομαι πάντας ὑμᾶς , ὦ ἄνδρες Ἀθηναῖοι , γιγνώσκειν ὅτι οὐ κρινοῦντες ἥκετε τήμερον οὐδένα τῶν ἀδικούντων , ἀλλὰ βουλευσόμενοι περὶ τῶν παρόντων .
δεῖ τοίνυν τὰς μὲν κατηγορίας ὑπερθέσθαι πάσας , καὶ τότ ἐν ὑμῖν λέγειν καθ ὅτου πέπεικεν ἕκαστος ἑαυτόν , ὅταν τινὰ κρίνωμεν ·
εἰ δέ τίς τι χρήσιμον ἢ συμφέρον εἰπεῖν ἔχει , τοῦτο νῦν ἀποφαίνεσθαι 0 .
τὸ μὲν γὰρ κατηγορεῖν τοῖς πεπραγμένοις ἐγκαλούντων ἐστίν , τὸ δὲ συμβουλεύειν περὶ τῶν παρόντων καὶ γενησομένων προτίθεται .
οὐκοῦν οὐ λοιδορίας οὐ δὲ μέμψεως ὁ παρὼν καιρός , ἀλλὰ συμβουλῆς εἶναί μοι δοκεῖ .
διὸ πειράσομαι μὲν φυλάξασθαι , ὃ τούτοις ἐπιτιμῶ , μὴ παθεῖν αὐτός , συμβουλεύσαι δ ἃ κράτιστα νομίζω περὶ τῶν παρόντων .
οὐδέν ἂν ἀντειπεῖν , ὦ ἄνδρες Ἀθηναῖοι , νομίζω , ὡς οὐ κακοῦ πολίτου καὶ φαύλου τὴν γνώμην ἀνδρός ἐστιν οὕτω τινὰ μισεῖν ἢ φιλεῖν τῶν ἐπὶ τὰ κοινὰ προσιόντων ὥστε τοῦ τῇ πόλει βελτίστου μηδὲν φροντίζειν , ἀλλὰ τὰ μὲν πρὸς ἐπήρειαν , τὰ δὲ πρὸς φιλίαν δημηγορεῖν 0 ·
ἃ ποιοῦσιν ἔνιοι τῶν δευρὶ παριόντων .
ἐγὼ δὲ τούτοις μὲν τοσοῦτον ἂν εἴποιμι , ὅτι μοι δοκοῦσιν οὐ δ εἴ τι πεποιήκασιν τοιοῦτον μέγισθ ἡμαρτηκέναι , ἀλλ ὅτι δηλοῦσιν οὐδέποτ οὐ δὲ παύσασθαι παρεσκευασμένοι .
ὑμῖν δὲ παραινῶ μὴ προϊεμένους ὑμᾶς αὐτοὺς ἱκανὸν τοῦτο νομίζειν , δίκην , ὅταν ὑμῖν δόξῃ , παρὰ τούτων λαβεῖν , ἀλλὰ καὶ τούτους , ὅσον ἐστὶν ἐν ὑμῖν , κωλύειν , καὶ αὐτούς , ὥσπερ ὑπὲρ πόλεως προσήκει βουλευομένους , τὰς ἰδίας ἀνελόντας φιλονικίας τὸ κοινῇ βέλτιστον σκοπεῖσθαι , ἐνθυμουμένους ὅτι οὐδείς , οὐ δ ἅμα πάντες οἱ πολιτευόμενοι , τῶν νόμων , ἐφ οἷς ὑμεῖς ἐστε , ἀξιόχρεῴ εἰσι διαφθαρέντων δίκην δοῦναι .
ἴσως ἐπίφθονον ἄν τισιν , ὦ ἄνδρες Ἀθηναῖοι , δόξειεν εἶναι , εἴ τις ὢν ἰδιώτης καὶ τῶν πολλῶν ὑμῶν εἷς , ἑτέρων συμβεβουλευκότων , οἳ καὶ τῷ πάλαι πολιτεύεσθαι καὶ τῷ παρ ὑμῖν δόξαν ἔχειν προέχουσιν , παρελθὼν εἴποι , ὅτι οὐ μόνον αὑτῷ δοκοῦσιν οὐκ ὀρθῶς λέγειν , ἀλλ οὐ δ ἐγγὺς εἶναι τοῦ τὰ δέοντα γιγνώσκειν .
οὐ μὴν ἀλλ ἔγωγ οὕτω σφόδρ οἶμαι μᾶλλον ὑμῖν συμφέροντ ἐρεῖν τούτων , ὥστ οὐκ ὀκνήσω πάνθ ἃ τυγχάνουσιν εἰρηκότες , ἄξια μηδενὸς εἶναι φῆσαι .
νομίζω δὲ καὶ ὑμᾶς ὀρθῶς ἂν ποιεῖν , εἰ μὴ τὸν λέγοντα , ἀλλὰ τὰ συμβουλευόμενα σκοποῖτε .
δεῖ γάρ , ὦ ἄνδρες Ἀθηναῖοι , τὴν παρ ὑμῶν εὔνοιαν μή τισιν , ὥσπερ ἐκ γένους , ἀλλὰ τοῖς τὰ βέλτιστ ἀεὶ λέγουσιν ὑπάρχειν 0 .
βουλοίμην ἂν ὑμᾶς , ὦ ἄνδρες Ἀθηναῖοι , προσέχοντας , ἃ μέλλω λέγειν , ἀκοῦσαι ·
καὶ γάρ ἐστιν οὐ μικρά .
ἐγὼ θαυμάζω τί δή ποτε , πρὶν μὲν εἰς τὴν ἐκκλησίαν ἀναβῆναι , ὅτῳ τις ἂν ὑμῶν ἐντύχῃ , οὗτος εὐπόρως εἰπεῖν ἔχει δι ὧν ἂν τὰ παρόντα πράγματα βελτίω γένοιτο ·
καὶ πάλιν αὐτίκα δὴ μάλ ἐὰν ἀπέλθητε , ὁμοίως ἕκαστος ἐρεῖ τὰ δέοντα ·
ἐν δὲ τῷ περὶ τούτων σκοπεῖν ὄντες καὶ συνειλεγμένοι πάντα μᾶλλον ἢ ταῦτα λεγόντων τινῶν ἀκούετε 0 .
ἆρά γ , ὦ ἄνδρες Ἀθηναῖοι , γνῶναι μὲν ἔστιν ἑκάστῳ τὰ δέονθ ὑμῶν καὶ κατὰ τῶν ἄλλων εἰπεῖν ἐπίσταται , ποιῶν δ αὐτὸς ἕκαστος οὐ χαίρει , εἶτ ἰδίᾳ μέν , ὡς ἄρ αὐτὸς ἑτοίμως τὰ βέλτιστ ἂν πράττειν δόξων , τοῖς ἄλλοις ἐπιτιμᾷ , κοινῇ δ εὐλαβεῖσθε τὰ τοιαῦτα ψηφίζεσθαι δι ὧν ἐν τῷ λῃτουργεῖν τι τῶν καθηκόντων ἅπαντες ἔσεσθε ;
εἰ μὲν τοίνυν μηδένα καιρὸν οἴεσθ ἥξειν ὃς εἴσω τῆς εἰρωνείας ἀφίξεται ταύτης , καλῶς ἂν ἔχοι τοῦτον τὸν τρόπον διάγειν ·
εἰ δὲ τὰ πράγμαθ ὁρᾶτ ἐγγυτέρω προσάγοντα , δεῖ σκοπεῖσθαι ὅπως μὴ πλησίον αὐτοῖς μαχεῖσθε , ἃ πόρρωθεν ἔξεστι φυλάξασθαι , καὶ τοὺς νῦν περιοφθέντας ἐφηδομένους ὕστερον ἕξεθ οἷς ἂν πάσχητε 0 .
περὶ μὲν τῶν παρόντων , ὦ ἄνδρες Ἀθηναῖοι , πραγμάτων τῇ πόλει , καίπερ οὐκ ἐχόντων ὡς δεῖ , οὐ πάνυ μοὶ δοκεῖ τῶν χαλεπῶν εἶναι ζητῆσαι τί ἄν τις πράξας βελτίω ποιήσειεν .